विराट कोहलीला पॅटर्निटी लिव्ह मिळणार, डे-नाईट टेस्टनंतर भारतात परतणार\nविराट कोहली आणि अनुष्का शर्मा

आयपीएल स्पर्धा आटोपल्यानंतर टीम इंडिया जंबो अशा ऑस्ट्रेलिया दौऱ्यावर आहे. विराट कोहलीची पत्नी अनुष्का शर्मा गरोदर आहे. बाळाच्या जन्मावेळी अनुष्कासोबत असावं यासाठी विराटने पॅटर्निटी लिव्हची मागणी केली होती. 

बीसीसीआयने ही मागणी मान्य केली आहे. त्यामुळे अॅडलेड इथं होणाऱ्या डे-नाईट टेस्टनंतर कोहली भारतात परतेल. बीसीसीआयने यासंदर्भात पत्रकाद्वारे माहिती दिली. 

टेस्ट मालिकेतल्या उर्वरित तीन टेस्टकरता कोहली उपलब्ध नसेल. कोहलीच्या अनुपस्थितीत उपकर्णधार अजिंक्य रहाणे टीम इंडियाचं नेतृत्व करण्याची शक्यता आहे. मात्र त्यासंदर्भात औपचारिक घोषणा करण्यात आलेली नाही. 

दरम्यान रोहित शर्माच्या दुखापतीसंदर्भातही बीसीसीआयने निर्णय घेतला आहे. रोहितला वनडे तसंच ट्वेन्टी-20 मालिकेसाठी विश्रांती देण्यात आली आहे. टेस्ट मालिकेसाठी तो उपलब्ध असेल. तांत्रिकदृष्ट्या 8 डिसेंबरपर्यंत भारतासाठी खेळण्यास उपलब्ध नसलेला रोहित शर्मा मंगळवारी आयपीएल स्पर्धेची फायनल मात्र खेळणार आहे. 

इशांत शर्मा आणि वृद्धिमान साहा यांच्या दुखापतीचा आढावा बीसीसीआय मेडिकल टीम घेत असून, योग्यवेळी त्यांचा संघात समावेश करण्यात येईल. 

खांद्याच्या दुखापतीमुळे वरुण चक्रवर्ती ऑस्ट्रेलियात होणाऱ्या ट्वेन्टी-20 मालिकेत खेळू शकणार नाही. त्याच्याऐवजी टी.नटराजनची संघात निवड करण्यात आली आहे. 

वनडे संघात अतिरिक्त विकेटकीपर बॅट्समन म्हणून संजू सॅमसनचा समावेश करण्यात आला आहे.

रोहितच्या दुखापतीवरून झालेला वाद 

ऑस्ट्रेलिया दौऱ्यासाठी जाहीर झालेल्या मूळ संघात, टेस्ट, वनडे आणि ट्वेन्टी-20 अशा तिन्ही संघांमध्ये उपकर्णधार आणि सलामीवीर रोहित शर्माचं नाव नसल्याच्या मुद्यावरून बीसीसीआय आणि आयपीएल फ्रँचाईज मुंबई इंडियन्स यांनी वेगवेगळी भूमिका घेतली आहे.  

रोहित शर्मा आयपीएल स्पर्धेतील मुंबई इंडियन्स संघाचा कर्णधार आहे. डाव्या मांडीच्या स्नायूला झालेल्या दुखापतीमुळे तो दोन मॅच खेळू शकला नाही. त्याच्या अनुपस्थितीत कायरेन पोलार्डने मुंबईचं नेतृत्व केलं. मात्र रोहित हा टीम इंडियाच्या तिन्ही फॉरमॅटमधील संघाचा अविभाज्य भाग आहे. 

मात्र स्टँडर्ड ऑपरेटिंग प्रोटोकॉलनुसार खेळाडू दुखापतग्रस्त असेल तर त्याच्या नावाचा समावेश करता येत नाही असं निवडसमिती अध्यक्ष आणि माजी खेळाडू सुनील जोशी यांनी सांगितलं. रोहितच्या बरोबरीने फास्ट बॉलर इशांत शर्माच्या...\n\ntl;dr:
टीम इंडियाचा कर्णधार विराट कोहलीला ऑस्ट्रेलिया दौऱ्यादरम्यान पॅटर्निटी लिव्ह मंजूर करण्यात आली आहे.